|  |
| --- |
| Nr. 3/180/2020/28.01.2020 |

**CAIET DE SARCINI**

1. **Introducere**

Caietul de sarcini constituie ansamblul cerințelor pe baza cărora se elaborează, de fiecare ofertant, propunerea tehnică. Caietul de sarcini conține, în mod obligatoriu, specificații tehnice. Cerințele tehnice solicitate vor fi considerate minimale.

În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minime obligatorii din Caietul de sarcini.

1. **Informații generale**

**2.1. Autoritatea contractantă**

Autoritatea contractantă este Agenția Națională de Administrare a Bunurilor Indisponibilizate (A.N.A.B.I.), cu sediul în B-dul Regina Elisabeta, nr. 3, etajele 3 și 5, sector 3, București, cod poștal 030015, telefon: 0372.573.000 și fax: 0372.271.435.

**2.2. Descrierea cadrului existent din sectorul relevant**

Site-ul Agenției Naționale de Administrare a Bunurilor Indisponiblizate a fost realizat în anul 2016, iar tehnologia folosită în acest scop a rămas la nivelul respectiv, acesta nebeneficiind de optimizare sau mentenanță de la acel moment, astfel încât nu a putut ține pasul cu dezvoltarea tehnologică.

Astfel, prin prezenta achiziție se urmărește asigurarea mentenanței site-ului pentru prezentarea acestuia ca un produs modern, coerent, dinamic, cu aspect vizual atractiv şi cu informația prezentată într-un mod intuitiv, totul bazat pe reguli şi standarde de organizare a conţinutului, tendinţe moderne de prezentare vizuală a conţinutului, principii de comunicare eficientă.

De asemenea, eventualele defecțiuni ale echipamentelor IT din cadrul Agenției Naționale de Administrare a Bunurilor Indisponibilizate, a rețelei pasive (cablare) sau active, nu pot fi întotdeauna interpretate și remediate de către personalul instituției, acesta neavând pregătirea necesară în acest sens.

**3.Obiectul achiziției**

Achiziția de mentenanță (service IT) a site-ului propriu și a echipamentelor IT ale Agenției Naționale de Administrare a Bunurilor Indisponibilizate.

**4.Perioada de desfășurare a contractului**

Este de 11 luni, nu mai târziu de data de 31.12.2020.

**5. Descrierea serviciilor solicitate**

a) Prestatorul va folosi tendințele şi tehnologiile moderne pentru a optimiza site-ul astfel încât să furnizeze vizitatorilor o experienţă pozitivă în timpul navigării, cu un parcurs clar, fără blocaje sau acțiuni inutile, astfel încât informaţiile necesare să poată fi accesate uşor, să aibă design scalabil adaptabil oricărui ecran al oricărui tip de dispozitiv folosit pentru navigare.

b) Prestatorul trebuie să folosească cele mai recente soluții software din domeniu referitoare la interfață, uzabilitate, indexare, afişare, interacțiune cu utilizatorul, distribuire de conținut, descărcare/încărcare fișiere, completare online de chestionare și formulare.

c) Prestatorul va asigura asistență la distanță și prin vizite directe privind administrarea echipamentelor periferice IT (imprimante, scannere, fax-uri, copiatoare, stații de lucru, echipamentelor de rețea, etc)

5.1 Activitatea de administrare a site-ului va cuprinde:

a) Realizarea periodică de backup, acces POP3, IMAP, WebMail

b) Dezvoltare, modernizare si funcționare pagina WEB, atunci când este necesar

c) Suport tehnic funcționare site

d) Asigurarea securității online impotriva atacurilor informatice

e) Verificare si testare periodică site (link-uri, încarcare pagini, analiză trafic, etc)

f) Asigurarea vitezei, performantei si indexarii pe motoarele de cautare

g) Actualizare permanentă în HTML5, PHP și MySQL sau echivalent

h)Actualizare modulară cu posibilitatea de afişare/ascundere a diferitelor secţiuni/funcţionalităţi

i) Optimizare pentru vizualizare optimă pe toate browser-ele internet pentru desktop (Internet Explorer, Chrome, Firefox, Edge, Safari, Opera)

k) Optimizare pentru conformitate GDPR (Regulament General de Protecția Datelor)

l) Adaptarea accesului facil pentru persoanele cu dizabilități (Web Content Accessibility Guidelines (WCAG), including WCAG 2.0 and WCAG 2.1)

m) Preluarea si editarea articolelor (pregatire spre publicare), imaginilor, documentelor, videoclipurilor, etc.

n) Modificare a paginilor web (texte, imagini, videoclipuri, documente, etc.)

o) Adaptarea designului in functie de noile cerinte

p) Adaptarea designului pentru buna functionare pe toate tipurile de ecran (calculator, tableta, telefon, etc).

* 1. Activitatea de administrare și mentenanță a echipamentelor IT detaliate în ***Anexa 1*** va cuprinde:

1. Efectuarea unui audit IT software /hardware pentru fiecare echipament și analiza gradului de uzură a stațiilor de lucru (calculatoare desk, laptopuri), imprimantelor, multifuncționalelor și a switch-urilor.
2. Instalarea/dezinstalarea si optimizarea pe statiile de lucru a driverelor de imprimante, multifunctionale , switch-uri cât si a routerelor din sediul autoritatii contractante
3. Urmărirea si respectarea modalităților de setare recomandată de beneficiar referitoare la salvarea de date utilizator;
4. Monitorizarea și remedierea eventualelor probleme hardware/software apărute, reinstalarea pachetelor de programe de bază ( sisteme de operare, pachete antivirus, Office etc.) acolo unde din diverse motive variantele instalate inițial nu mai funcționează corespunzător;
5. Consultanță si acordarea de asistență tehnică software pentru toate tipurile de aplicații agreate de catre ANABI
6. Asistență tehnică privind achiziția și înlocuirea consumabilelor
7. Întreținerea rețelei active/pasive

5.3 Securitatea accesului

a) Vor exista roluri definite pentru 2 nivele de acces:

• administrator –reprezintă nivelul de acces cu drepturi absolute

• utilizator Internet –reprezintă cel mai limitat nivel de acces pentru vizitatorii care pot accesa interfața publică a site-ului, pot naviga și pot descărca, respectiv completa online, documentele publice pe care Autoritatea contractantă i le pune la dispoziție.

b) Sistemul trebuie configurat încât să ofere protecție pentru vulnerabilitățile comune/frecvente ale site-urilor web (de ex. cross-site scripting, sql injection, insufficient authentication, insufficient authorization, diretory indexing etc)

5.4 Securitatea informației

Prestatorul se obligă să respecte politica de protecție a informației a autorității contractante și regulamentul de utilizare a sistemului informatic al acestuia. Informațiile vor fi folosite numai în scopul îndeplinirii sarcinilor contractuale și nu vor fi divulgate unor terți.

Prestatorul răspunde, conform reglementărilor legale, de păstrarea confidenţialităţii de către salariaţii săi, cu privire la orice informaţii, date, acte şi/sau fapte de care vor lua la cunoştinţă în cadrul locului de muncă, aflate în legătură cu activitatea Agentiei.

La data depunerii ofertelor, fiecare ofertant trebuie să declare pe proprie răspundere că, în situaţia în care vor încheia contractul de prestări servicii în baza prezentului caiet de sarcini, se angajează să prezinte un acord de confidenţialitate asupra tuturor informaţiilor care vor fi vehiculate în scopul derulării contractului de prestare servicii de mentenanță, administrare și servicii conexe pentru rețeaua de echipamente IT a Agentiei Nationale de Administrare a Bunurilor Indisponibilizate precum și servicii de actualizare și mentenanță site web <https://anabi.just.ro/>

**6. Cerințe de instruire**

Prestatorul va organiza sesiuni pentru instruirea administratorilor de conținut cu privire la utilizarea site-ului în procesul de adăugare de conținut sau modificare a celui existent, precum și pentru instruirea administratorilor de site/aplicații web cu privire la managementul operațional al sistemului (de ex. verificări periodice, actualizări software standard, backup/restore etc). Sesiunile se vor desfășura la sediul beneficiarului.

**7. Alte cerințe și precizări**

Toate licențele sau alte drepturi de proprietate intelectuală necesare îndeplinirii cerințelor proiectului (de ex. asupra imaginilor folosite) trebuie incluse în ofertă.

Documentele și alte elemente care se dezvoltă în cadrul proiectului, orice alte înregistrări justificative ori materiale achiziționate, compilate ori elaborate de către Prestator sau de către personalul său salariat ori contractat în executarea prezentului contract, vor fi proprietatea beneficiarului.

Toate costurile aferente drepturilor de proprietate intelectuală pentru serviciile oferite, altele decât cele puse la dispoziție de către beneficiar, vor fi incluse în ofertă (de ex. teme, imagini folosite etc).

Perioada de valabilitate a ofertei: minim 30 de zile de la termenul limită de depunere a ofertei.

Prestatorul are obligația de a presta serviciile de întreținere şi reparații cu profesionalismul şi promptitudinea cuvenite angajamentului asumat.

Prestatorul are obligația de a asigura resursele umane, materiale şi echipamentele necesare reparării/intervenției/transportului în rezolvarea sesizărilor la care este apelat. Prestatorul este pe deplin responsabil pentru prestarea serviciilor. Totodată este răspunzător de siguranţa tuturor operaţiunilor şi metodelor de prestare utilizate. Prestatorul va garanta reparaţiile efectuate.

Prestatorul este răspunzător, pe toată perioada de derulare a contractului, de siguranţa tuturor operaţiunilor, are obligaţia de a respecta normele de SSM şi PSI specifice echipamentelor ce fac obiectul contractului. Serviciile care necesita deplasarea la sediul autoritații contractante se vor desfăşura în timpul programului normal de lucru al instituţiilor implicate: luni – vineri, orele 08:30– 17:00 cu excepţia site-ului si a echipamentelor de tip server, la care reviziile şi intervenţiile în caz de defecţiune, la cererea personalului autorităţii contractante, se pot planifica de comun acord şi în afara programului normal de lucru.

Ofertantul va dovedi că are competenţele necesare pentru efectuarea de mentenanţă şi suport tehnic, prin prezentarea de certificări.

**8. Condiții de plată**

Plata se va face în baza facturii emise de prestator, după recepția serviciilor efectuate în conformitate cu cerințele prevăzute în prezentul caiet de sarcini, încheindu-se în acest sens un proces-verbal de receptie, anexă la factura respectivă.

**9.Observatii:**

In cazul in care, in timpul derulării contractului de prestări servicii de intreținere site, reparații rețea informatică si echipamente IT ce se va incheia in urma procedurii de achiziție, apar si alte echipamente noi sau alte categorii de echipamente noi, in afara de cele prezente in sediul Agentiei, la semnarea contractului, se va asigura intreținerea acestora, fără alte costuri suplimentare la contract.

**10. Modalitatea de selecție**

Criteriul de atribuire dintre ofertanții ce îndeplinesc cerințele va fi **prețul cel mai scăzut**. Preţul de achiziţie mentenanță (service IT) a site-ului propriu cât și a echipamentelor IT are caracter ferm şi nu se modifică pe durata valabilităţii contractului. Propunerea financiară va fi exprimată în lei.

Prestarea contractului de servicii nu obligă autoritatea contractantă la plata altor servicii sau cheltuieli complementare, rezultate în afara celor menționate în documentația de atribuire.

**11. Dispoziții finale**

Cerințele din caietul de sarcini sunt minime și nerespectarea acestora în totalitate conduce la respingerea ofertei.

ANEXA 1- Descriere echipamente IT

|  |  |  |
| --- | --- | --- |
| **NR.CRT.** | **DENUMIRE/ MODEL ECHIPAMENT** | **BUCĂȚI** |
| 1 | ULTRABOOK TOSHIBA SATTELITE U 940-11G | 4 |
| 2 | LAPTOP TOSHIBA COMPAQ 6730b | 1 |
| 3 | STATIE DE LUCRU DESKTOP LENOVO | 4 |
| 4 | STATIE DE LUCRU DESKTOP THINKCENTERE LENOVO | 25 |
| 5 | STATIE DE LUCRU DESKTOP FUJITSU | 4 |
| 6 | IMPRIMANTA LASER MONOCROM A4 DE RETEA OKI MB492 | 10 |
| 7 | MULTIFUNCTIONAL LASER MONOCROM A4 DE RETEA OKI MB770 | 4 |
| 8 | MULTIFUNCTIONAL LASER COLOR A3 DE RETEA CANON | 1 |
| 9 | ROUTER ASUS | 1 |
| 10 | CONVERTOR FIBRĂ-UTP TP- LINK | 2 |
| 11 | SWITCH ALLIED TELESYN AT-8350GB | 2 |